LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu Bērnu un jauniešu sporta burāšanas centram**

1. Ministru kabinets (adrese – Brīvības bulvārī 36, Rīga, LV-1520) ir izskatījis Izglītības un zinātnes ministrijas ierosinājumu par nacionālās sporta bāzes statusa piešķiršanu sporta bāzei – Bērnu un jauniešu sporta burāšanas centrs.

2. Pēc ierosinājuma par nacionālās sporta bāzes statusa piešķiršanu Bērnu un jauniešu sporta burāšanas centram izskatīšanas Ministru kabinets konstatē:

2.1. Bērnu un jauniešu sporta burāšanas centrs ir nekustamais īpašums (nekustamā īpašuma kadastra Nr. 0100 095 2118), kas sastāv no zemes vienības 2568 m2 platībā (zemes vienības kadastra apzīmējums 0100 095 2118) un 4 (trīs) būvēm (būvju kadastra apzīmējums 0100 095 0040 035; 0100 095 0040 036; 0100 095 0040 037; 0100 095 0040 038) Pāvu ielā 14, Rīgā, kas ierakstīts Rīgas pilsētas zemesgrāmatu nodalījumā Nr. 100000110795 uz valsts vārda Izglītības un zinātnes ministrijas personā;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu Izglītības un zinātnes ministrijā iesniedz sporta bāzes īpašnieks vai valsts sporta bāzes valdītājs. Ņemot vērā faktu, ka Bērnu un jauniešu sporta burāšanas centra kā valsts īpašumā esoša nekustamā īpašuma valdītājs ir Izglītības un zinātnes ministrija, kā arī to, ka Izglītības un zinātnes ministrijas rīcībā jau bija visa Ministru kabineta 2009.gada 18.augusta noteikumos Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību” noteiktā iesniedzamā informācija, papildus informācijas iesniegšana atsevišķa iesnieguma veidā nebija nepieciešama un lietderīga;

2.3. Izglītības un zinātnes ministrijas rīcībā esošā informācija par Bērnu un jauniešu sporta burāšanas centru apliecina par Bērnu un jauniešu sporta burāšanas centra atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē (prot. Nr. 4 4.§, 4.2.29.apakšpunkts) ir sniegusi atzinumu, ka Bērnu un jauniešu sporta burāšanas centrs atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Bērnu un jauniešu sporta burāšanas centram piešķirt nacionālās sporta bāzes statusu.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

09.12.2010 15:45

418

A.Mičule

67047928, anda.micule@izm.gov.lv